  Виталий Пронин Кылем арня пумын Кизнер каргуртын усьтӥзы выль нылпи сад. Чакламын со 75 пиналлы.Каргуртын нылпи садзы азьвылэз но умой на. Но черодын сылӥсьёс лачак. Ӵапак таосты санэ басьтыса, Россиысь химия ож тћрлыкез быдтонъя программая федерал бюджетысь висъязы 67 миллион манет. Табере тэшкылиос доразы мӧзмыса уз пуке ни. 4 группалы чаклам улыно-вылыно сад дворец кадь чебер адске. Мукет покчиос табере вожъясько ёзъёссылы: ми но татчы ветлысалмы, пе.Гочамонэз зэмен ик вань: котькуд группалэн аслаз шудон сэрегез, мисьтӥськон висъетэз, туалетэз. Со сяна, паськыт спортзал но актовой зал. Садлэн аслаз прачечноез но ужалоз. Котыраз шутэтскыны быгато вань мылкыд карисьёс: ӟусъёс пуктылэмын, фонтан пызъе.Берло дыре кизнеръёслы удалтӥз ик. Ёрос культурая юрт пуктэмын, 1 номеро школазы тупатъямын но выльдэмын. Бемыж черкогуртэ участковой врачъёслы улон юрт ӝутэмын. Химия ож тћрлыкез утёнъя но быдтонъя федерал управленилэн кивалтӥсезлэн воштӥсез генерал-майор И. Кондаков табере оскытэ: сентябре ӧсъёссэ усьтоз эшшо 2 выль школа - Кизнер черкогуртын но каргуртын.Елена Фёдорова. Теги: Кизнер Нылписад  